open-index/open-wikipedia-markdown huggingface dataset:
João Rodrigues (lähetyssaarnaaja)

**João Rodrigues** (1561–1633) oli portugalilainen jesuiitta, joka toimi lähetyssaarnaajana Japanissa. Hän kirjoitti elämänsä aikana lukuisia kirjoja ja oli merkittävä tekijä japani–portugali-sanakirja *[[Nippo Jisho]]n* laatimisessa. Hän myös kokosi japanin kielen kieliopin teokseen *[[Arte da Lingoa de Iapam]]*.

James Clavellin kirjoittamassa *[[Shōgun (romaani)|Shōgun]]*-romaanissa ja sen pohjalta tehdyssä televisiosarjassa esiintyvä ”Martin Alvito” perustuu löyhästi Rodriguesiin.
Orchis

**Orchis** voi tarkoittaa:

* *Orchis* – pallerokämmekät eli kämmekät, kasvisuku kämmekkäkasvien heimossa. Myös yleisnimen orkidea alkuperä.
* orchis, kivekset (kreik. órkhis)
* 1080 Orchis, asteroidi
* HMS Orchis (K76), Britannian Kuninkaallisen laivaston korvetti
Tyttö ja helmikorvakoru (kirja)

**Tyttö ja helmikorvakoru** () on yhdysvaltalaisen Tracy Chevalierin vuonna 1999 julkaistu romaani. Teos on ilmestynyt Arja Gothonin suomentamana ja Otavan kustantamana 2001. Kirjan tapahtumat sijoittuvat 1600-luvun Hollantiin ja kertovat mielikuvituksellisen tarinan yhdestä hollannin kuuluisimmista taiteilijoista, Johannes Vermeeristä ja tämän kuvitteellisesta suhteesta salaperäisen tytön kanssa, joka poseeraa taiteilijan kuuluisimmassa teoksessa.

## Juoni

Kirja alkaa, kun 16-vuotias hollantilaistyttö Griet lähetetään perheensä rahapulan vuoksi piiaksi taidemaalari Vermeerin perheeseen. Grietin elämä muuttuu täysin, ensimmäistä kertaa perheensä hoivissa oleva tyttö joutuu kokemaan olevansa muita alempiarvoinen. Vermeerin ärtyisän vaimon komentelussa on kestämistä, mutta vähitellen Griet tottuu elämäänsä piikana. Ajan myötä hän tutustuu myös talon salaperäiseen ja vetäytyvään herraan, itse Vermeeriin. Griet ihailee kaikkea isännässään, joka ottaa hänet avukseen maalarin työssään. Tämä järjestely ei kuitenkaan miellytä kaikkia - eikä piikatytön pitäisi koskaan unohtaa taustaansa.

## Päähenkilöt
**Griet** - Griet on kaunis ja suurisilmäinen, 16-vuotias tyttö. Hän pitää tunteensa omana tietonaan, ja noudattaa soveliaita tapoja. Griet ei ole kuitenkaan kovinkaan ujo, vaan tarpeen vaatiessa puhuu suunsa puhtaaksi. (Kirjassa Griet esittää "Turbaanipäisen tytön" tyttöä, vaikka todellisuudessa kuvan tytön henkilöllisyys on tuntematon.)

**[[Johannes Vermeer]]** – Arvostettu taidemaalari ja yhdentoista lapsen isä. Vermeer vetäytyy useimmiten omiin oloihinsa. Hän on vaitelias, komea ja rauhallinen mies.

**Catharina Vermeer** – Taiteilijan kaunis vaimo. Catharina on usein huonolla päällä, mikä saattaa johtua siitä, että hän on lähes aina raskaana. Catharina on hieman kömpelö, minkä takia hänen miehensä ei päästä vaimoaan ateljeehensa. Catharina ei pidä juurikaan Grietistä.

**Pieter** – Lihakauppiaan komea ja mukava poika, joka on ihastunut Grietiin.

**Tanneke** – Grietin lisäksi Vermeerin perheen ainoa palvelija. Tanneke esittää naista, joka poseeraa Vermeerin taulussa "Maitotyttö". Hän on noin kolmekymmentävuotias, tomera nainen. Aluksi hänestä Griet on kelpo tyttö, mutta erinäisten tapahtumien jälkeen hän ei enää pidä Grietistä lainkaan.

## Lähteet
Waterloo Sunset

**Waterloo Sunset** on brittiläisen The Kinks -yhtyeen menestyskappale vuonna 1967 julkaistulta albumilta *[[Something Else by The Kinks]]*. Kappaleen on säveltänyt ja sanoittanut yhtyeen keulahahmo Ray Davies. Monet musiikkialan kriitikot pitävät sävellystä hänen parhaanaan. Kappale nousi Britanniassa listan toiselle sijalle.

## Aihe ja sanoitus

Laulun nimeksi oli tarkoitus tulla ”Liverpool Sunset”. The Beatles ehti kuitenkin julkaista keväällä 1967 singlen ”Penny Lane” / ”Strawberry Fields Forever”, jotka molemmat sijoittuivat Liverpooliin. Davies päätti siksi muuttaa oman kappaleensa nimen ja sanoituksen.

”Waterloo Sunsetin” sanoituksessa esiintyvät Terry ja Julie tapaavat joka perjantai Lontoossa sijaitsevalla Waterloon rautatieasemalla. Aseman ihmisvilinää tarkkaileva yksinäinen mies kuvittelee mielessään kahden nuoren rakkaustarinan ja näkee heidät kävelemässä Thames-joen ylittävällä Waterloon sillalla. Ray Daviesin äänessä on uudenlainen pehmeä pohjaväri ja aiemmin hänen hieman ironinen suhtautumisensa lontoolaiseen elämäntapaan antaa nyt tilaa hänen herkemmälle puolelleen. Täydellisyyteen pyrkivänä ihmisenä Davies kävi ennen levytyksen julkaisua palauttamassa mieleensä muistikuviaan Waterloon auringonlaskusta varmistaakseen laulun oikean tunnelman.

Yleisesti on uskottu, että laulun henkilöt Terry ja Julie viittaisivat kahteen brittiläiseen näyttelijään, Terence Stampiin ja Julie Christieen, mutta vuonna 2004 Davies kertoi haastattelussa, että Terry on hänen Australiassa asuva serkkunsa. Davies on myös kertonut, että ”Waterloo Sunset” oli ensimmäinen single, jonka kohdalla Kinks ”rikkoi kaavaa” julkaisemalla levyn omatoimisesti, tuottajan tietämättä asiasta.

## Menestys ja merkittävyys
”Waterloo Sunset” nousi Britannian singlelistalla toiseksi toukokuun lopulla 1967. Nousun ensimmäiselle paikalle esti The Tremeloes -yhtyeen ”Silence Is Golden”. Yhdysvalloissa kappale ei noussut Billboard-listalle. Ainakin Australiassa, Itävallassa ja Norjassa se nousi kymmenen myydyimmän singlen joukkoon.

Monet musiikkikriitikot pitävät sävellystä Ray Daviesin parhaana. Verkkosivusto Acclaimed Musicin tilastoimalta musiikkikriitikoiden kaikkien aikojen 3 000 parhaan laulun listalla ”Waterloo Sunset” löytyy sijalta 57. Vielä parempi on laulun sijoitus *[[Rolling Stone]]* -lehden vuonna 2004 julkistamalla listalla. Musiikkikriitikko Robert Christgau on kuvannut kappaletta kauneimmaksi englanninkieliseksi lauluksi. 

Tammikuussa 2022 *[[Helsingin Sanomat]]* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Waterloo Sunset” ylsi kyselyn kokonaistuloksissa sijalle 32.

”Waterloo Sunsetista” on tehty lukuisia cover-versioita. Niistä Cathy Dennisin esitys nousi maaliskuussa 1997 Britannian listan sijalle 11.

## Kappaleet singlellä
**A-puoli**
#
**B-puoli**
# (UK-painos)
# (USA-painos)

## Lähteet
El Seibo

**El Seibo** (myös **El Seybo**) on provinssi Dominikaanisessa tasavallassa. Siellä on 87&nbsp;680 asukasta (vuonna 2010) ja sen pinta-ala on 1&nbsp;788 neliökilometriä. Provinssin pääkaupunki on Santa Cruz de El Seibo.

El Seibon provinssi on jaettu kahteen kuntaan.  Vuonna 1984 provinssin länsiosista muodostettiin Hato Mayorin provinssi.

## Lähteet

## Aiheesta muualla

*Dominikaanisen tasavallan tilastokeskus
Turbaanipäinen tyttö

**Turbaanipäinen tyttö** (tunnetaan myös nimellä **Tyttö ja helmikorvakoru**, ) on hollantilaisen Johannes Vermeerin maalaus. Se on näytteillä Mauritshuisin taidemuseossa Hollannin Haagissa. Maalausta on joskus kutsuttu "Pohjoisen Mona Lisaksi" tai "Hollantilaiseksi Mona Lisaksi".

Maalaus ei ole muotokuva, vaan tronie. Troniet kuvaavat tietyntyyppistä henkilöhahmoa. Tyttö on puettu eksoottiseen pukuun ja hänellä on itämainen turbaani, sekä korvakorunaan epätavallisen suurikokoinen helmi. Johannes Vermeer on kuvannut mestarillisesti tytön kasvojen pehmeyden ja valon kimalluksen kosteilla huulilla ja kiiltävällä korvakorulla.

Vuodesta 2012 maalaus oli osana kiertävää näyttelyä, kun Mauritshuisin tiloja uudistettiin ja laajennettiin. Tuona vuonna se oli Japanissa ja vuosina 2013–2014 Yhdysvalloissa. Maalaus kävi myös Italiassa ennen kuin se palasi sijoilleen Mauritshuisiin, missä sille oli varattu näyttävämpi paikka kuin aikaisemmin.

Maalaus on aiheena Tracy Chevalierin romaanille *[[Tyttö ja helmikorvakoru (kirja)|Tyttö ja helmikorvakoru]]* (1999) sekä sen pohjalta tehdylle, Peter Webberin ohjaamalle elokuvalle *[[Tyttö ja helmikorvakoru (elokuva)|Tyttö ja helmikorvakoru]]* (2003).

27. lokakuuta 2022 kaksi Just Stop Oil -ympäristöjärjestön aktivistia teki iskun maalausta vastaan ilmoittaen aikovansa tuhota sen. Toinen liimasi päänsä pikaliimalla tauluun ja toinen seinään.

## Lähteet

## Aiheesta muualla

* Maalaus skannattuna 10 000 megapikselin resoluutiolla
* Maalaus skannattuna 108 000 megapikselin resoluutiolla
Hato Mayor

**Hato Mayor** on provinssi Dominikaanisessa tasavallassa. Siellä on 85&nbsp;017 asukasta (vuonna 2010) ja sen pinta-ala on 1&nbsp;319 neliökilometriä. Provinssin pääkaupunki on Hato Mayor del Rey.

Hato Mayorin provinssi muodostettiin vuonna 1984 El Seibon provinssin länsiosista. Se on jaettu kolmeen kuntaan.

## Lähteet

## Aiheesta muualla

*Dominikaanisen tasavallan tilastokeskus
Silver Star

**Silver Star** eli **hopeatähti** on Yhdysvaltain asevoimien myöntämä ansiomerkki. Sen voi saada "urhoollisuudesta taistelussa Yhdysvaltain vihollista vastaan". Se on myös kolmanneksi korkein taistelussa myönnettävistä kunniamerkeistä.

Silver Star perustettiin vuonna 1932 korvaamaan vuonna 1918 perustettu Citation Star -kunniamerkki. Tähän mennessä Silver Staria on myönnetty 100&nbsp;000&ndash;150&nbsp;000 kappaletta. Eniten niitä ansainnut sotilas on eversti David Hackworth, joka ansaitsi niitä kaikkiaan 10 kappaletta Korean ja Vietnamin sotien aikana.
My Scene

**My Scene** on  Mattelin valmistama nukkesarja. Nuket tulivat myyntiin hieman sen jälkeen kun MGA Entertainmentilta tulivat Bratz-nuket. Nämä nuket ovatkin ulkonäöltään Barbien ja Bratzin välimaastosta. Näille nukeille on oma sivustonsa. Nukella on tavallista Barbieta hieman normaalia isompi pää. Sarjaan kuuluvat ystävykset Chelsea, Nolee, Madison ja Kennedy. Aiemmin mukana oli myös itse Barbie, mutta hänet korvasi Kennedy.

## Lähteet

## Aiheesta muualla
* Virallinen My Scene -sivusto
Ahtmaa

**Ahtmaa** () on kylä Kemiön saaressa Salon kaupungin puolella aivan Kemiönsaaren kunnan rajalla. Pieni kylä sijaitsee Halikonlahden rannalla Kemiöntien molemmin puolin.

Ahtmaa on myöhäiskeskiaikainen uudisasutuskylä, joka muodosti Myllyperän kanssa Angelniemen nuorimman vakituisen asutuksen. Kylässä on sijainnut Sapalahden kartanon torppia. Nykyisin Ahtmaan rakennuskanta on 1930-luvun väljästi rakennettuja omakotitaloja, joista monet ovat pientiloja. Ahtmaan kehitys oli pitkään pysähdyksissä sen ollessa osa Halikkoa, sillä kunta ei sallinut uusien talojen rakentamista alueelle.

## Lähteet
Tähtipölyä

**Tähtipölyä** on suomalaismuusikko Jussi Hakulisen kuudes studioalbumi, joka julkaistiin 6. lokakuuta 2010. Syyskuussa julkaistiin Hakuliselta kolmen kappaleen ”Motti” -single, jonka sota-aiheinen nimikappale löytyy myös albumilta. Elokuussa 2010 julkaistiin levyn toinen single ”Pelkuri”, jolla Hakulinen duetoi Eleanoora Rosenholm -yhtyeen Noora Tommilan kanssa.

Albumi ylsi Suomen virallisen listan sijalle 31.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
* Jussi Hakulisen viralliset sivut 
* Ratas Music Levy-yhtiön viralliset sivut 
* Yö-yhtyeen viralliset sivut
* Satakunnan Kansa 
* Tehtaanmyymälä

### Viitteet
Espaillat

**Espaillat** on provinssi Dominikaanisessa tasavallassa. Vuoden 2019 arvion mukaan siellä asui 239&nbsp;252 asukasta. Espaillatin pinta-ala on 843 neliökilometriä, ja sen pääkaupunki on Moca.

Provinssi on nimetty dominikaanilaisen kirjailijan, lyhyen aikaa maan presidenttinäkin toimineen Ulises Francisco Espaillatin mukaan. Se on jaettu neljään kuntaan.

## Lähteet

## Aiheesta muualla

*Dominikaanisen tasavallan tilastokeskus
Tyttö ja helmikorvakoru

**Tyttö ja helmikorvakoru** voi tarkoittaa ainakin seuraavia:

* *Tyttö ja helmikorvakoru* eli *[[Turbaanipäinen tyttö]]*, Johannes Vermeerin maalaus 1600-luvulta
* *[[Tyttö ja helmikorvakoru (kirja)|Tyttö ja helmikorvakoru]]* (engl. *Girl with a Pearl Earring*), Tracy Chevalierin romaani vuodelta 1999
* *[[Tyttö ja helmikorvakoru (elokuva)|Tyttö ja helmikorvakoru]]* (engl. *Girl with a Pearl Earring*), Chevalierin romaaniin perustuva elokuva vuodelta 2003.
Guentheridia formosa

***Guentheridia formosa*** (syn. *Tetraodon formosus*) on merivedessä elävä pallokalalaji, sukunsa ainoa laji.

*Guentheridia formosa* kasvaa 26&nbsp;cm pitkäksi. Sen vartalo ja pää ovat yläpuolelta tummat, alapuolelta vaaleat. Vatsapuolella on kellertäviä kuvioita. Selkää ja yläkylkiä peittävät tummat, vaihtelevan kokoiset pilkut, jotka saattavat asettua samankeskisiksi renkaiksi. Evät ovat vihertävät, pyrstö harmaa. Nuorten yksilöiden kuviointi poikkeaa aikuisista: niillä on raitoja päässä ja samankeskisiä renkaita selässä.

*Guentheridia formosa* -pallokaloja esiintyy Tyynenmeren itäosassa Costa Ricasta Ecuadoriin. Ne pysyvät lähellä rannikkoa pehmeäpohjaisilla alueilla.

## Lähteet
Takifugu orbimaculatus

***Takifugu orbimaculatus*** on makeassa vedessä elävä pallokalalaji, joka elää Kiinan trooppisissa osissa makeissa vesissä.

## Lähteet
Lagocephalus

***Lagocephalus***  on pallokalojen suku. Siihen kuuluu 11 lajia. Suurimmat niistä voivat kasvaa yli metrin mittaisiksi.

## Lajit
* *[[Lagocephalus gloveri]]* 35&nbsp;cm
* *[[Lagocephalus guntheri]]* 26&nbsp;cm
* *[[Lagocephalus inermis]]* 90&nbsp;cm
* *[[Lagocephalus laevigatus]]* 100&nbsp;cm
* *[[Lagocephalus lagocephalus]]* 45–61&nbsp;cm
* *[[Lagocephalus lunaris]]* 45&nbsp;cm
* *[[Lagocephalus sceleratus]]* 110&nbsp;cm
* *[[Lagocephalus spadiceus]]* 20&nbsp;cm
* *[[Lagocephalus suezensis]]* 18&nbsp;cm
* *[[Lagocephalus wheeleri]]* 30&nbsp;cm

## Lähteet
Omegophora

***Omegophora*** on pallokalojen suku. Siihen kuuluu kaksi lajia. Molemmat elävät Intian valtameren itäosassa Australian lähivesillä.

## Lajit
**[[Omegophora armilla]]* (25&nbsp;cm)
**[[Omegophora cyanopunctata]]*

## Lähteet
Lagocephalus guentheri

***Lagocephalus guentheri*** on trooppisissa merissä elävä pallokalalaji, joka kasvaa noin 26&nbsp;cm pitkäksi. Sitä tavataan lähinnä indopasifisella merialueella, mutta myös Brasilian rannikolta Atlantilta on havaintoja.

## Lähteet
Lagocephalus laevigatus

***Lagocephalus laevigatus*** on trooppisissa merissä ja jokisuiden murtovedessä elävä pallokalalaji,
Se voi kasvaa jopa metrin pituiseksi. Sitä tavataan 10–180 metrin syvyydessä Atlantin länsirannikolla Uudesta-Englannista Argentiinaan, ja itäosassa Mauritaniasta Namibian rannikolle asti. Nuoret yksilöt pysyttelevät lähellä rantaa, aikuiset siirtyvät kauemmaksi mutta ovat silti mannerjalustan lähellä. Lagocephalus laevigatus syö kaloja ja äyriäisiä. Sitä pidetään herkullisena, mutta koska joillakin alueilla sen ihossa muodostuu myrkkyjä, kalan syömistä ei suositella.

## Lähteet
Tekokynnet

**Tekokynnet** ovat liimalla tai kaksipuoleisella teipillä kiinnitettävät muoviset kynnet. 

Tekokynnet voivat olla luonnollisen väriset, värilliset tai koristellut, ja niitä myydään kuluttajille pakkauksissa, joissa on jokaiselle kynnelle ainakin yksi erikseen muotoiltu kynsi sekä 2-8 vaihtokynttä. Kynsiä on saatavilla eri pituuksissa, ja muoto on yleensä puoliovaali, ovaali tai ranskalainen manikyyri. On olemassa myös erikoisemmin muotoiltuja tekokynsiä esimerkiksi Halloween- tai naamiaispukeutumista varten.

Tekokynsi kestää kynnellä kahdesta päivästä kahteen viikkoon riippuen kiinnityksen laadusta ja kynsiin kohdistuvasta rasituksesta. Tekokynsia ei tule sekoittaa rakennekynsiin.
Sininen delfiini

**Sininen delfiini** on vuonna 2009 valmistunut novellielokuva, jonka on käsikirjoittanut ja ohjannut Anna Maria Jóakimsdóttir Hutri. Elokuvan on tuottanut Aleksi Bardy.

## Juoni
Elokuva kertoo eksyneestä pariskunnasta, jonka paratiisi yhtäkkiä muuttuu arjeksi ja painajaiseksi.
Mies ja nainen ovat rakastuneet ilman vaatimuksia, ostaneet unelmatalon ja perustaneet perheen. Yhtäkkiä arki muuttuu painajaiseksi. Kumpikaan ei uskalla sanoa ääneen, mitä toivoo.
Työ ja perhe, vanhemmuus ja parisuhde, yhtälö käy yllättäen täysin ylivoimaiseksi ratkaista. Tunneilmaisu on epäsuoraa. Kaikki on periaatteessa hyvin, mutta mikään ei ole. Onko labyrintistä ulospääsyä?

## Arviot lehdissä
Elokuva esitettiin YLE TV1:n Kotikatsomossa 31.8.2009 yhdessä Teppo Airaksisen ohjaaman Suurin ja kaunein -elokuvan kanssa. Helsingin Sanomien kriitikko Jussi Karjalainen piti näkemästään. Hänen mukaansa *"Jessica Grabowsky on valtavan hyvä ja läsnäoleva käsikirjoitusta valmistelevana nuorena äitinä, joka tuntee tukahtuvansa perheen syrjäiseen omakotitaloon."* Karjalainen kiittelee myös miljöön kuvausta. *"Sininen delfiini käsittelee epävarmuuden ja mustasukkaisuudenkin tunnot rapistunutta miljöötä taitavasti hyödyntäen. Mark Stubbsin kuvaus talvisen vaaleansinertävine sävyineen on loistavan kaunis. Grabowskin roolityö varsinaisesti kuitenkin tekee tilanteesta elävän."*

Ilta-Sanomien arvostelija Arja Andersson kirjoitti elokuvasta kriittisemmin.*"Kiinnostavasti Anna Maria Jóakimsdottir Hutri on käsikirjoituksensa kipukohdat tuonut ohjauksessaan esiin. Näyttelijätkin intoutuvat, kun puhutaan delfiininmuotoisesta dildosta. Muuten luentomaisuus vaivaa, vaikka repliikit on suomentanut Aleksi Bardy."* Anderssonin mukaan elokuva tuo mieleen Lars von Trierin. *"Naisen ja miehen asetelma nostaa epäreilusti mieleen Lars von Trierin elokuvan Antichrist, varsinkin kun Grabowsky ja Charlotte Gainsborough muistuttavat toisiaan. Vertailussa Sininen delfiini valitettavasti kalpenee pahemman kerran."*

## Lähteet
Greg Henderson

**Gregory "Greg" Henderson** (s. 10. syyskuuta 1976 Dunedin, Uusi-Seelanti) on uusiseelantilainen rata- ja maantiepyöräilijä.

## Ratapyöräily
Henderson saavutti Hayden Roulstonin kanssa hopeaa Stuttgartin 2003 MM-kilpailujen pariajossa eli madisonissa. Melbournessa 2004 hän voitti linja-ajon, "scratchin", maailmanmestaruuden ennen Alankomaiden Robert Slippensiä. Carsonin MM-kilpailuissa 2005 hän sai linja-ajossa hopeaa Tanskan Alex Rasmussenin jälkeen. Olympiakisoissa hän on ollut pariajossa seitsemäs Ateenassa 2004 ja kymmenes Pekingissä 2008.

Henderson sai kansainyhteisön kisojen pisteajossa pronssia Kuala Lumpurissa 1998 ja kultaa Manchesterissa 2002. Neljän kilometrin joukkuetakaa-ajossa hän kuului Uuden-Seelannin pronssijoukkueeseen 1998 ja 2002. Oseanian kisoissa Melbournessa 2006 Henderson voitti kultaa piste- ja linja-ajossa. Oseanian pyöräilymestaruuskilpailuissa Invercargillissa 2007 hän sai kultaa pariajossa. Maailmancupissa hän on voittanut Sydneyssä pariajon ja joukkuetakaa-ajon 2002, linja-ajon 2003, joukkuetakaa-ajon 2005 ja pisteajon 2007.

## Maantiepyöräily
Henderson aloitti ammattilaisuransa yhdysvaltalaisessa 7 Up -tallissa vuonna 2002. Hän siirtyi kahden kauden jälkeen toiseen amerikkalaisjoukkueeseen, Health Netiin, jota edusti vuoteen 2006 saakka. Kausilla 2007–2009 hän edusti T-Mobile / Team Columbia-HTC:tä, 2010–2011 Team Skyta, 2012–2016 Lotto-Belisol / Lotto Soudal -tallia ja viimeisellä ammattilaiskaudellaan 2017 UnitedHealthcarea.

Henderson voitti 1.HC-kategoriaan (eli UCI ProTourin jälkeen toiseksi korkeimpaan luokkaan) kuuluvan yhden päivän kilpailun Philadelphia International Championshipin 2006. Samana vuonna hän voitti myös Reading Classic -kilpailun. Vuonna 2008 hän voitti Georgian ympäriajon kolmannen ja seitsemännen etapin.

Henderson voitti vuonna 2009 Clásica de Almeria -kilpailun, toisen etapin Murcian ympäriajossa ja seitsemännen osuuden Katalonian ympäriajossa. Philadelphia International Championship -kilpailussa hän sijoittui toiseksi. Espanjan ympäriajossa 2009 hän voitti Alankomaiden Venloon päättyneen kolmannen etapin loppukirin jälkeen ennen Borut Božičia. 

Kaudella 2010 Henderson voitti Down Under Classic -kilpailun ja oli kolmas Tour Down Underin kokonaiskilpailussa. Pariisi–Nizza-ajossa hän voitti ensimmäisen etapin. Italian ympäriajossa hän oli toinen 13.etapilla. Kesäkuussa hän voitti Ster Elektrotoer -kilpailun toisen etapin ja elokuussa Eneco Tourin neljännen osuuden. Syyskuisessa Britannian ympäriajossa Henderson voitti toisen etapin ja pistekilpailun.

Henderson voitti 2011 Pariisi–Nizzan toisen ja Kalifornian ympäriajon kolmannen etapin. Hän voitti 2014 Ster ZLM Toerin toisen etapin.

## Lähteet
Heino (albumi)

**Heino** on saksalaisen laulajan Heinon studio-albumi vuodelta 1967.

## Kappaleet
# Heute an Bord  
# Schwer mit den Schätzen des Orients beladen  
# Aloha Oe  
# In Junkers Kneipe  
# Ein armer Fischer bin ich zwar  
# Zu der Ponderosa reiten wir  
# Schwarzbraun ist die Haselnuß  
# Ich schieß den Hirsch  
# Waldeslust  
# Rosalie  
# Kehr ich einst zur Heimat wieder  
# Ade zur Guten Nacht 

## Lähteet
* Heinon virallinen diskografia
...und Sehnsucht uns begleitet

**...und Sehnsucht uns begleitet** on saksalaisen laulajan Heinon studioalbumi vuodelta 1968.

## Kappaleet
# 
# 
# 
# 
# 
# 
# 
# 
# 
# 
# 
# 
#   
# 

## Lähteet
* Heinon virallinen diskografia
Tacloban

**Tacloban** on kaupunki Filippiineillä. Vuonna 2010 siellä oli 236&nbsp;005 asukasta. Kaupunki sijaitsee Leyten saaren pohjoisosassa kapean San Juanicon salmen rannalla. Kaupunki on yhdistetty sillalla salmen yli Samarin saareen ja Santa Ritan kaupunkiin.

Vuonna 2013 Taifuuni Haiyan runteli kaupunkia pahoin, ja ainakin satojen arvellaan saaneen surmansa. Edellisenä vuonna kaupunki vaurioitui maanjäristyksen kourissa.

## Lähteet

## Aiheesta muualla
Ystäväni Eric

**Ystäväni Eric** (*Looking for Eric*) on  Ken Loachin ohjaama brittifilmi jalkapallon tarjoamasta todellisuuspaosta. Vuonna 2009 valmistuneessa elokuvassa esiintyvät sille nimensäkin lainannut entinen ranskalainen huippujalkapalloilija Eric Cantona ja entinen The Fall -yhtyeen basisti Steve Evets.

## Juoni
Eric Bishop (Evets) on keski-ikäinen, elämäänsä pettynyt postimies Manchesterissa. Hänen suhteensa ex-vaimoon ja teini-ikäisiin poikiin ei ole kunnossa, ja työkin sujuu kehnosti. Lohtua Eric saa lähinnä pilven polttelusta ja Manchester Unitedin kannattamisesta - tai oikeastaan sen loistoaikojen sekä ranskalaistähti Eric Cantonan pelin muistelusta.

Kun Eric kerran polttaa kannabista kotonaan, Eric Cantona ilmestyy hänen luokseen ja alkaa auttaa häntä eteenpäin elämässä.

## Rooleissa

## Arvioita
*Turun Sanomien* Tapani Maskulan mielestä *Looking for Eric* risteyttää hyväntuulista viihdefantasiaa, nostalgisia takautumia ja englantilaisen teollisuuskaupungin väkivaltaista todellisuutta jotenkin töksähtävästi. Toisaalta Loach ei onneksi kerjää roolihahmolleen sympatiaa eikä kätke hänen typeryyttään tai vastuuttomuuttaan.

## Lähteet

## Aiheesta muualla
*BBC Feature
HMS Hunter (H35)

**HMS Hunter** (viirinumero H35) oli Britannian kuninkaallisen laivaston H-luokan hävittäjä toisessa maailmansodassa.

## Valmistus

Alus tilattiin 13. joulukuuta 1934 vuoden 1934 laivasto-ohjelmassa Swan Hunter and Wigham Richardsonilta Newcastlesta, missä köli laskettiin 27. maaliskuuta 1935. Alus laskettiin vesille 25. helmikuuta 1936 ja valmistui 30. syyskuuta, jolloin valmistuskustannukset olivat 253&nbsp;167 puntaa ilman Amiraliteetin toimittamia ase- ja viestijärjestelmiä.

## Palvelus
Palvelukseen otettaessa alus liitettiin H-luokasta muodostettuun Välimeren laivaston 2. hävittäjälaivueeseen. Alus vaurioitui pahoin osuttuaan miinaan Espanjan etelärannikolla sisällissodan aikana. Aluksen korjaaminen kesti puolitoista vuotta, minkä jälkeen se palasi laivueeseensa. Alus oli huollettavana telakalla Devonportissa, josta se palasi palvelukseen 27. elokuuta 1939.

Syyskuun alussa alus siirtyi Freetowniin, jonne laivue oli määrätty saattueiden suojaksi. Alus siirtyi 23. lokakuuta Länsi-Intiaan Bermudalle, jonne se saapui 4. marraskuuta itäisen Atlantin saattueiden suojaksi. Se oli 4. joulukuuta Halifaxissa Kanadassa, josta se saattoi *[[HMS Hereward]]in* kanssa taistelulaiva ''HMS Valiantin'' Bermudalle. Alus suojasi 23. tammikuuta 1940 risteilijä ''HMS Enterprisen'' ja *Herewardin* kanssa *HMS Valiantin* Bermudalta Halifaxiin, jonne saavuttiin 30. tammikuuta. Osasto lähti 2. helmikuuta Plymouthiin. Alus siirrettiin 8. helmikuuta Falmouthissa telakalle.

Alus palasi 9. maaliskuuta palvelukseen. Se suojasi 17. maaliskuuta ''HMS Warspitea'' Greenockista Scapa Flowhun, jossa alus liittyi laivueeseensa aloittaen suojaustehtävät. Se määrättiin 31. maaliskuuta suojaamaan miinoitusosasto WV:tä operaatio Wilfredissä. Tankkauksen jälkeen *Hunter*, ''HMS Hardy'', ''HMS Hotspur'' ja ''HMS Havock'' lähtivät 6. huhtikuuta Sullom Voesta suojaamaan ''HMS Eskiä'', *[[HMS Impulsive]]a*, ''HMS Icarusta'' ja ''HMS Ivanhoeta'' miinanlaskussa Vestfjordiin Norjaan. Suojaajat erkanivat seuraavana päivänä miinanlaskijoista. Alus liittyi 8. huhtikuuta taisteluristeilijä ''HMS Renownin'' suojaukseen Narvikin edustalla.

Alus osallistui 10. huhtikuuta Narvikin ensimmäiseen taisteluun Saksan laivaston hävittäjiä vastaan Ofotfjordissa. Alukseen osui useita kranaatteja, jotka tuhosivat aluksen ohjauksen sekä sytyttivät tulipalon. Se törmäsi *Hotspuriin*, minkä jälkeen siihen osui uudelleen. Alus ajettiin rantaan uppoamisen estämiseksi. Aluksen miehistöstä sai surmansa 107 taistelussa ja viisi kuoli saamiinsa vammoihin myöhemmin. Miehistöstä 46 joutui sotavangeiksi, jotka vapautettiin 13. huhtikuuta. Miehet palasivat myöhemmin Ruotsin kautta kotimaahan.

## Hylky
Norjan merivoimien miinojen etsintäalus *[[KNM Tyr (N50)|KNM Tyr]]* löysi keskiviikkona 5. maaliskuuta 2008 aluksen hylyn 305 metrin syvyydestä monikansallisen harjoituksen aikana. Seuraavana lauantaina alue merkittiin hautapaikaksi.

## Lähteet
*
*
*
*
*

### Viitteet
Katy Hudson (albumi)

**Katy Hudson** on yhdysvaltalaisen laulaja Katy Perryn vuonna 2001 julkaisema gospel-albumi. Perry julkaisi albumin oikealla nimellään Katy Hudson, myöhemmin hän otti taiteilijanimekseen Katy Perryn, jotta häntä ei sekoitettaisi näyttelijä Kate Hudsoniin.

Katy Hudson -albumi julkaistiin Perryn ollessa 16-vuotias, ja on hänen ensimmäinen albuminsa. Perry on säveltänyt itse neljä albumin kappaleista, ja osallistunut myös muiden kappaleiden tekemiseen. Albumilta julkaistiin singlenä kappale "Trust in Me". 

## Kappaleet
# Trust in Me  (Katy Hudson/Mark Dickson)  &ndash; 4:46
# Piercing  (Katy Hudson/Tommy Collier/Brian White)  &ndash; 4:06
# Search Me  (Katy Hudson/Tommy Collier/Scott Faircloff)  &ndash; 5:00
# Last Call  (Katy Hudson)  &ndash; 3:07
# Growing Pains  (Katy Hudson/Mark Dickson)  &ndash; 4:05
# My Own Monster  (Katy Hudson)  &ndash; 5:25
# Spit  (Katy Hudson)  &ndash; 5:10
# Faith Won't Fail  (Katy Hudson/Mark Dickson)  &ndash; 5:14
# Naturally  (Katy Hudson/Scott Faircloff)  &ndash; 4:33
# When There's Nothing Left  (Katy Hudson)  &ndash; 6:45
# Naturally (Single Version)  (Katy Hudson/Scott Faircloff)   5:12

## Lähteet
Välikäräjät

**Välikäräjät** on Suomessa vuoteen 1980 käytössä ollut kihlakunnanoikeuden istunto, joka pidettiin varsinaisten käräjien eli syys- ja talvikäräjien lisäksi. Välikäräjiä järjestettiin esimerkiksi kesällä, silloin kun oli vangittuja henkilöitä syytettynä. Vangittu tuli lain mukaan viedä oikeuden tutkittavaksi kaupungissa 8 vuorokauden ja maalla yhden kuukauden aikana. Välikäräjät määräsi pidettäväksi kihlakunnantuomari, joka ilmoitti asiasta viralliselle syyttäjälle, jotta tämä kutsuisi lautakunnan kokoon. Rikosjuttujen lisäksi välikäräjillä voitiin käsitellä myös riita- ja siviiliasioita, kuten kiinnityksiä ja lainhuutoja, jos asianosaiset pyysivät ja vastasivat kustannuksista. Välikäräjistä säädettiin vuoden 1734 lain oikeudenkäymiskaaren 4 luvussa, joka kumottiin lailla 396/1980, joka tuli voimaan vuoden 1981 alussa.

## Lähteet
Super Mario Galaxy 2

**Super Mario Galaxy 2** on Nintendon kehittämä ja julkaisema tasohyppelypeli. Peli on julkaistu vuonna 2010 Wiille.
Se kuuluu *[[Mario (pelisarja)|Mario]]*-pelisarjaan ja on edeltäjänsä *[[Super Mario Galaxy]]n* suora jatko-osa.

## Pelaaminen

Edeltäjänsä *[[Super Mario Galaxy]]*n tavoin *Super Mario Galaxy 2*ssa ollaan avaruudessa. Kentät koostuvat useista pienistä planeetoista, joita pitkin liikutaan. Ideana on päästä Voimatähden luo jokaisen kentän lopussa. Kentistä löytyy erilaisia vihollisia ja esineitä, joita pelaaja voi käyttää. Joidenkin kenttien lopussa pomovastus. Pelistä pitää aluksi kerätä yhteensä 120 Voimatähteä, jonka jälkeen tulee mahdollisuus kerätä 120 Vihreää tähteä, jotka on piilotettu kenttiin. Näiden keräämisen jälkeen tulee vielä kaksi tähteä kerättäväksi pelin viimeisestä galaksista.

*Super Mario Galaxy 2*:ssa on useita uusia lisävoimia. Pelistä löytyy pilvikukka, jonka avulla Mario voi liikkua ilmassa luomalla alleen pilviä, sitten on kivisieni, jolla hän pystyy vierimään kivenjärkäleen tavoin ja aiheuttamaan tuhoa. Pelissä on myös uusi esine, pora, jolla Mario voi porautua planeettojen läpi. *Super Mario Galaxy 2*:ssa pääsee ratsastamaan myös Yoshilla. Sillä on pelissä kolme erikoiskykyä: todella nopea juokseminen syömällä chilipepperonin, ilmassa leijuminen ilmapallomaisena ja kyky nähdä näkymättömiä tasanteita syömällä hehkuvan hedelmän.

Pelissä on myös edeltäjänsä tavoin kaksinpeli, jossa toinen pelaaja voi auttaa ensimmäistä pelaajaa. Hän voi yhdellä Wii Remotella mm. tuhota vihollisia, kerätä tähtipaloja ja kolikoita.
Pelin erikoisuutena on viidennessä maailmassa, Shiverburg Galaxy-nimisellä tasolla olevat kolme puumaista haamua. Niistä ei kerrota mitään pelissä, mutta joku oli saanut pelin tiedostoista selville nimen HellValleySkyTrees. Väitetysti betaversiossa tasonkin nimi oli Hell Valley.

## Juoni

Peli alkaa samalla tavalla kuin ensimmäinen osa. Mario saa kutsun Prinsessa Peachilta Tähtifestivaaleihin, jotka järjestetään kerran vuosisadassa. Matkallaan Mario löytää ruohikosta nuoren Master Luman, joka antaa Mariolle voimia pelin ajaksi. Peachin linnalle saapuessaan Mario näkee jättikokoisen Bowserin, joka on ottanut Peachin vangikseen. Bowser lähtee linnan pihalta ja Mario aloittaa uuden seikkailun. Lumat johdattavat hänet ensimmäiseen galaksiin, *Sky Station Galaxyyn*, ja sieltä kohti Bowserin linnaa.

## Lähteet

## Aiheesta muualla
* 
*Viralliset kotisivut  
*Peli Super Mario Wikissä
Viranhaltija

**Viranhaltija** on Suomessa yleisesti johonkin virkaan nimitetty henkilö tai erityisesti henkilö, joka on virkasuhteessa kuntaan.

## Kunnassa
*Kunnallisesta viranhaltijasta annetussa laissa* viranhaltijalla tarkoitetaan henkilöä, joka on virkasuhteessa kuntaan. 

### Taustaa
Ennen kunnallisesta viranhaltijasta annetun lain (viranhaltijalaki) säätämistä viranhaltijoista säädettiin kuntalaissa ja kunnallisen viranhaltijan palvelussuhdeturvasta annetussa laissa (28.6.1996/484). Vuoden 1976 kunnallislain mukaan viranhaltijat olivat a) virkojen vakinaisia haltijoita eli vakinaisia viranhaltijoita, b) virkojen väliaikaisia hoitajia eli viransijaisia tai avoimen viran hoitajia tai c) tilapäisiä viranhaltijoita. Tästä jaosta luovuttiin viranhaltijalain säätämisen yhteydessä siten, että viranhaltija otetaan virkasuhteeseen joko toistaiseksi tai määräajaksi.

### Asema
Kuntalain mukaan tehtävää, jossa käytetään julkista valtaa, hoidetaan virkasuhteessa. Viranhaltijoiden asema eroaa kunnan työntekijöiden asemasta siinä, että heidän palvelussuhteensa on julkisoikeudellinen, ja heidän asemansa määräytyy eri lakeihin sisältyvien erityisten säännösten mukaan. Viranhaltija otetaan virkasuhteeseen toistaiseksi tai määräajaksi.

### Vastuu
Viranhaltija on vastuussa vahingosta, joka on aiheutunut hänen virheellisestä menettelystään. Perustuslain 118 §:n mukaan virkamies vastaa virkatoimiensa lainmukaisuudesta.

## Valtiolla

Valtion virassa olevia henkilöitä kutsutaan virkamiehiksi, ja heidän asemaansa sääntelee valtion virkamieslaki.

## Katso myös
* Viranhaltijapäätös

## Lähteet

## Aiheesta muualla
*
Särre

**Särre** (oikealta nimeltään **Miika Särmäkari**, s. 1982 tunnetaan myös nimillä **MC Särre** ja **Särki**) on elokuvantekijä, helsinkiläinen rap-artisti, -tuottaja ja entinen suomalaisen Basso-lehden päätoimittaja vuosilta 2010 - 2013. Hän muodosti tuottaja Pianomiehen ja DJ Arsin kanssa Loost Koos -nimisen rap-yhtyeen. Hän julkaisi ensimmäisen soolosinglensä Särre-nimellä kesällä 2014: koripalloaiheinen *[[Leikkaa sukkaa]]* nousi Suomen virallisen listan sijalle 98, ja siihen kuvattiin katukoripalloteemainen musiikkivideo. Särren seuraava single, vuonna 2015 julkaistu *[[Hesan naiset]]* (feat. Karri Koira) saavutti listamenestystä ja myi kultalevyyn oikeuttavan määrän. Huhtikuussa 2016 julkaistiin Särren ensimmäinen sooloalbumi *[[Ei riitä]]*.

Särmäkari on myös voittanut Rapin Suomen mestaruuden englanninkielisessä sarjassa vuonna 2005 nimellä **So Hot It Hurts**. Särmäkarilla on myös oma levy-yhtiö Rutilus Records, jolta on toistaiseksi julkaistu vain yksi levy Nikon & Tapsan *[[Parhaita päiviä]]* vuonna 2009. Rutilus Music aloitti uudelleen toimintansa vuoden 2017 alussa. 

Särmäkari on elokuvantekijänä ohjannut ja käsikirjoittanut JVG - Vuodet Ollut Tuulisii elokuvan, joka oli vuoden 2022 katsotuin kotimainen dokumenttielokuva teattereissa.

## Diskografia
### Loost Koos
*
*
*
*

### Lost Cause
*
*
*
*

### Särre
**Albumit**
**[[Ei riitä]]* (2016)
**Singlet**
**[[Leikkaa sukkaa]]* (2014)
**[[Hesan naiset]]* (feat. Karri Koira) (2015)
**[[Haluutsä]]* (2015)
**[[Minkälainen äijä]]* (2016)
**[[Niinku Sinne Huudetaan]]* (2016)

### Muut soolot
*
*Payperwork & Overme: 
*Payperwork & Mekas: 
*Payperwork: 
*Payperwork & Andy Gymhill: 

### Vierailijana

## Lähteet

## Aiheesta muualla
* 
* 
* Rutilus Recordsin sivusto 
* 
* Särre Räppilapsuus -sarjassa
* Särre Tekijänä -sarjassa
Käräjäkunta

**Käräjäkunta** on Suomessa vuoteen 1993 käytössä ollut nimitys, joka tarkoitti kihlakunnanoikeuden tuomiopiiriä. Käräjäkunnan alue käsitti yhden tai useamman kunnan alueen. Kihlakunnantuomarin tuomiokunnaksi kutsuttu virka-alue käsitti yhden tai useamman käräjäkunnan. Kihlakunnanoikeus oli yleinen alioikeus muissa kuin vanhoissa kaupungeissa, joissa toimi raastuvanoikeus. Kihlakunnanoikeudet korvattiin 1993 käräjäoikeuksilla.

Muinaisessa Ruotsissa kihlakunnantuomarin virka-alueena oli kihlakunta, joka muodosti yhden käräjäkunnan. Sen sijaan Suomessa kihlakunta muodostui useasta hallintopitäjästä, joista jokainen muodosti oman käräjäkunnan. Kun Suomessa otettiin käyttöön kihlakunnantuomarin virka-alueena tuomiokunta, käräjäkunnasta tuli tuomiokunnan osa, johon kuului yksi tai useampi kunta.

1930-luvulla Suomi oli jaettu oikeudenkäyttöä varten 65 tuomiokuntaan ja 252 käräjäkuntaan. Jokaisessa tuomiokunnassa oli kaksi tai useampia käräjäkuntia ja jokaisessa käräjäkunnassa oma kihlakunnanoikeus. Vuonna 1962 Suomessa oli 73 tuomiokuntaa ja 166 käräjäkuntaa.

## Lähteet

## Aiheesta muualla
 (Vuodelta 1957)
HMS Hardy (H87)

**HMS Hardy** (viirinumero H87) oli Britannian kuninkaallisen laivaston H-luokan laivueenjohtaja toisessa maailmansodassa.

## Valmistus

Alus tilattiin Birkenheadistä Cammell Laird and Companyltä, missä köli laskettiin 30. toukokuuta 1935. Alus laskettiin vesille 7. huhtikuuta 1936 ja otettiin palvelukseen 11. joulukuuta.

## Palvelus
Palvelukseen otettaessa alus liitettiin H-luokasta muodostettuun Välimeren laivaston 2. hävittäjälaivueeseen, jossa se oli edelleen toisen maailmansodan alkaessa.

Sodan alussa alus johti ''HMS Hastyn'', *[[HMS Hostile]]n* ja *[[HMS Hereward]]in* keskiselle Atlantille etsimään saksalaisia saarronmurtajia Force K:n kanssa. Joulukuussa puolilaivue (viirikkö) purjehti La Plata -joelle tukemaan kommodori Harwoodia etsittäessä Saksan laivaston taistelulaiva *[[Admiral Graf Spee]]tä*. Osasto saapui kuitenkin alueelle vasta taistelun päätyttyä.

Vuoden 1940 alussa aluksen johtama viirikkö palasi Britteinsaarille, jossa se liitettiin Norjaan lähetettäviin yksiköihin. Alus sai taas johtoon koko laivueensa, jonka se johti Narvikin ensimmäiseen taisteluun. Laivue hyökkäsi 10. huhtikuuta Saksan laivaston hävittäjien kimppuun. Taistelussa *Hardyyn* osui *[[Z2 Georg Thiele]]n* tykkituli tuhoten sillan, ruorihuoneen ja poistaen käytöstä etummaiset tykkitornit. Ohjauskyvytön alus ajoi vuonon eteläreunassa karille, jossa siihen osui uudelleen. Alus tuhoutui rannassa täysin.

## Päälliköt
Aluksen päälliköinä olivat:
*Bernard Armitage Warburton-Lee VC 28. heinäkuuta 1939 – 10. huhtikuuta 1940

## Lähteet
*
*
*
*

### Viitteet

## Aiheesta muualla
*Uboat.net - HMS Hardy
Maskun teatteri

**Maskun teatteri** on Maskussa toimiva harrastajateatteri. Ensimmäisen näytelmän kesällä 1981 esitti Humikkalan Omakotiyhdistyksen teatterijaosto, joka  muuttui vuonna 1990 Humikkalan Teatteriyhdistykseksi (ry). Vuonna 2000 nimeksi muutettiin Maskun Teatteriyhdistys ry.

Aluksi teatteri toimi satunnaisissa esityspaikoissa. Ensimmäisenä nykyiselle teatterialueelle rakennettiin monitoimirakennus 1989–1990. Vuonna 1992 rakennettiin katsomo-osa. Kuluneiden vuosien aikana yhdistys on saanut kaikkiaan kolme Suomen Harrastajateatteriliiton kantaesityspalkintoa.

## Esitetyt näytelmät
*1981: Ministerivierailu, kirj. Ritva Holm, ohj. Ritva Holm
*1982: Ei auta itku riemulomalla, kirj. Olavi Neva, ohj. Liisa Sinisalo
*1983: Peräkylän profeetta, kirj. Tatu Pekkarinen, ohj. Liisa Sinisalo
*1984: Piikana ja Perijättärenä, kirj. Aino Pekkarinen, ohj. Liisa Sinisalo
*1985: Silkkikivi, kirj. Pekka Saaristo, ohj. Liisa Sinisalo
*1986: Votkaturistit, kirj. Aimo Vuorinen, ohj. Aarne Sinisalo
*1987: Nummisuutari, kirj. Aleksis Kivi, ohj. Liisa Sinisalo
*1988: Tuntematon potilas, kirj. Inkeri Kilpinen, ohj. Liisa Sinisalo
*1989: Rykmentin murheenkryyni, kirj. Toivo Kauppinen, ohj. Liisa Sinisalo
*1990: Hilmanpäivät, kirj. Agapetus, ohj. Liisa Sinisalo
*1991: Tänttärin polkka, kirj. Ari Lehtinen, ohj. Liisa Sinisalo
*1992: Takapiha, SHT kantaesityspalkinto, kirj. Ari Lehtinen, ohj. Ari Lehtinen
*1993: Into piukassa, kirj. Ari Lehtinen, ohj. Ari Lehtinen
*1994: Sieppaus, SHT kantaesityspalkinto, kirj. Ari Lehtinen, ohj. Ari Lehtinen
*1995: Pääpuutarhurin puupäätarha, kirj. Ari Lehtinen, ohj. Ari Lehtinen
*1996: Maitopyörä, kirj. Ari Lehtinen, ohj. Ari Lehtinen
*1997: Mnää, Tasala Vilkk ja Hakkri Iiro, kirj. Hj. Nortamo, ohj. Timo Tirri
*1998: Unelmien kosketus, SHT kantaesityspalkinto, kirj. Ari Lehtinen, ohj. Ari Lehtinen
*1998: Se suomalainen Sisu, kirj. Väinö Siirilä, ohj. Ari Lehtinen
*1999: Häräntappoase, kirj. Anna-Leena Härkönen, ohj. Raija Tanhuanpää
*2000: Kyynelmies, kirj. Ari Lehtinen, ohj. Raija Tanhuanpää
*2001: Lumikki ja seitsemän kääpiötä, kirj. Pirjo-Riitta Tähti-Wahl, ohj. Raija Salo
*2002: C'est la vie Monsieur J., kirj. Eeva-Liisa Kuneinen, ohj. Eeva-Liisa Kuneinen
*2003: Hölmöläiset, kirj. Jussi Helminen, ohj. Sirpa Kauppinen
*2004: Siunattu hulluus, kirj. Simo Puupponen eli Aapeli, ohj. Raija Salo
*2005: Juoksupojat HARKE Pekka Saaristo, kirj. Ari Lehtinen, ohj. Minna–Stina Saaristo
*2006: Juoksupojat HARKE,Pekka Saaristo, kirj. Ari Lehtinen, ohj. Minna–Stina Saaristo
*2007: Koirien Kalevala, kirj. Mauri Kunnas, Sami Parkkinen, ohj. Toni Enholm
*2008: Pertsa ja Kilu, kirj. Väinö Riikkilä, Ari Lehtine, ohj. Toni Enholm
*2009: Into Piukassa, kirj. Ari Lehtinen, ohj. Kirsti Bogel
*2010: Kokokaupungin Vinski kirj. Simo Puupponen eli Aapeli, ohj. Kirsti Bogel
*2011: Mama Rosen paratiisi, kirj. Ari Lehtinen, ohj. Ari Lehtinen
*2012: Pessi ja Illusia, kirj. Yrjö Kokko, ohj. Tommi Koskinen
*2013: Tuntematon potilas, kirj. Inkeri Kilpinen, ohj. Kirsti Bogel
*2014: Kuin tuhka tuuleen, kirj. Rauli Jokelin & Panu Raipia, ohj. Kirsti Bogel
*2015: Mambokängi, kirj. Ari Lehtinen, ohj. Tommi Koskinen

## Aiheesta muualla
* Kotisivut
Kissalan pojat

**Kissalan pojat** () on amerikansaksalaisen Rudolph Dirksin luoma sarjakuva. Se ilmestyi ensimmäisen kerran vuonna 1897 William Randolph Hearstin julkaisemana ja on vanhin edelleen ilmestyvä sarjakuva. Kissalan pojat on jäljitelmä Wilhelm Buschin kuvakertomuksesta Max ja Moritz. Dirks piirsi sarjakuvaa vuonna 1968 tapahtuneeseen kuolemaansa saakka.

Sarjakuvan tapahtumat sijoittuvat tarkemmin määrittelemättömälle "Etelä­meren saarelle". Päähenkilöt ovat kaksi poikaviikaria (suom. nimiltään Hansu ja Fritsu, Seura-lehdessä Hannu ja Harri), jotka tekevät kepposia lähipiirinsä aikuisille (mm. Mamma, Kapu, Inspehtori, Päällikkö). Mukana on toisinaan myös kolmas poika, Rollo. Toisinaan kepposet onnistuvat yli odotusten, toisinaan seurauksena on selkäsauna.  

Englanninkielisessä versiossa *The Katzenjammer Kids* koko Kissalan väki eli Hans, Fritz, Mama, der Captain ja der Inspector on saksalaisia siirtolaisia, jotka puhuvat englantia vahvasti murtaen. *Katzenjammer* on saksaa ja tarkoittaa krapulaa. Hans ja Fritz keskittyivät aluksi kiusaamaan kapteenia ja inspehtoria. Pojat käyttävät kepposissaan usein erittäin lujaa ja hyvin tarttuvaa liimaa, mistä on syntynyt puhekielinen ilmaisu "Kissalan poikien liimasta" kaiken liimaavana ihmeaineena.

## Oikeudenkäynti
Vuonna 1912 Dirks ostettiin kilpailevan lehden palvelukseen, mikä johti oikeudenkäyntiin, jossa määriteltiin tekijän ja kustantajan oikeudet. Lopputuloksena oli oikeuden päätös, jonka mukaan Dirksillä oli oikeus luomiinsa henkilöhahmoihin, mutta kustantajalla oli yksinoikeus sarjan nimeen. Dirks jatkoi sarjakuvansa piirtämistä United Features Syndicate -nimisen kustantajan palveluksessa nimellä *The Captain and the Kids*. Kilpaileva kustantaja King Features Syndicate puolestaan palkkasi *Katzenjammer Kidsin* piirtäjäksi Harold Knerrin. Knerr lopetti sarjan piirtämisen vuonna 1945, minkä jälkeen häntä seurasivat Doc Winner ja Joe Musial. 
Tiedosto:Policy and Pie part 1 of 2 (1918).webm|*Policy and Pie* part 1 of 2 (1918)
Tiedosto:Policy and Pie part 2 of 2 (1918).webm|*Policy and Pie* part 2 of 2 (1918)


## Lähteet
Imerina

**Imerinan kuningaskunta** () eli **Merina** oli merinojen muodostama valtio Madagaskarin keskiosassa. Perimätiedon mukaan se syntyi 1300- tai 1400-luvulla. Andriamanelo (hallitsi noin 1540–1575) ja Ralambo (noin 1575–1610) yhdistivät suuren osan merinojen asuinalueesta. Andrianjaka (noin 1610–1630) laajensi valtakuntaa ja perusti Antananarivon.

Andriamasinavalonan valtakaudella 1600–1700-lukujen vaihteessa Imerina käsitti merinojen koko asuinalueen. Keinokasteluun perustuva riisinviljely kehittyi ja käsityöammatit sekä kaupankäynti kukoistivat. Yhteiskuntajärjestelmä perustui feodalismiin. Hallitsija jakoi ylimystölle maaorjien asuttamia läänityksiä. Vapaat talonpojat ja kauppiaat maksoivat hallitsijalle veroa ja suorittavat erilaisia velvollisuuksia. Alimman ryhmän muodostivat orjat. Andriamasinavalona jakoi maan poikiensa kesken, ja hänen kuoltuaan vuonna 1710 valtakunta hajosi.

Kuningassukuun kuulunut Ambohimangan hallitsija Andrianampoinimerina valloitti vuonna 1794 Antananarivon ja julistautui Imerinan hallitsijaksi. Hän aloitti koko Madagaskarin yhdistämisen laajentamalla valtakuntaansa sotien, naimakauppojen ja liittosopimusten avulla. Maa jaettiin hallintoalueisiin, rakennettiin teitä, raudantuotanto ja kaupankäynti kehittyivät. Vuosina 1810–1828 hallinnut Radama I alisti valtaansa suurimman osan saarta. Hänen aikanaan valtakuntaa alettiin nimittää Madagaskarin kuningaskunnaksi.

Ranska valloitti Madagaskarin vuonna 1895 ja saaresta tuli Ranskan siirtomaa.

## Imerinan ja Madagaskarin hallitsijat
* Rafohy, Imerimanjakan kuningatar
* Rangita, Rafohyn tytär
* 1540–1575 Andriamanelo, Merimanjakan kuningattaren Rangitamanjakatrimovavyn poika
* 1575–1610 Ralambo, Andriamanelon poika
* 1610–1630 Andrianjaka, Ralambon poika, Antananarivon perustaja
* –1710 Andriamasinavalona, Antananarivon kuningas
* 1787–1810 Ramboasalama, Ambohimangan prinssi, Imerinan hallitsija nimellä Andrianampoinimerina
* 1810–1828 Radama I, Andrianampoinimerinan poika, Madagaskarin kuningas
* 1828–1861 Ranavalona I, edellisen puoliso
* 1861–1863 Radama II, Ranavalona I:n poika
* 1863–1868 Rasoherina, Radama II:n puoliso
* 1868–1883 Ranavalona II, Rasoherinan serkku
* 1883–1896 Ranavalona III, Andriantsimianatran ja Raketakan tytär

## Lähteet

## Aiheesta muualla
Chang Kai-chen

**Chang Kai-chen** (s. 13. tammikuuta 1991 Taoyuan) on taiwanilainen tennispelaaja. Hän on parhaimmillaan sijoittunut WTA-maailmanlistalla kaksinpelissä sijalle 82 ja nelinpelissä sijalle 126. Hän on voittanut yhden WTA-turnauksen nelinpelin, yhden ITF-kaksinpeliturnauksen ja seitsemän ITF-nelinpeliturnausta.

Yhdysvaltain avoimissa 2009 hän selviytyi karsintojen kautta pääsarjaan. Pääsarjan ensimmäisellä kierroksella hän voitti turnauksen 25:nneksi sijoitetun virolaisen Kaia Kanepin lukemin 6–0, 2–6, 6–2. Toisella kierroksella hän hävisi slovakialaiselle Magdaléna Rybárikoválle lukemin 6–4, 2–6, 2–6. Toray Pan Pacific Openin 2009 toisella kierroksella hän voitti maailmanlistan ykkösen Dinara Safinan.

## Lähteet
* 
* Chang Kai-chenin ITF-profiili  

### Viitteet
Radama II

**Radama II** (syntyjään prinssi Rakoto eli Rakotosehenondradama; 23. syyskuuta 1829 – 12. toukokuuta 1863) oli Madagaskarin kuningas, joka hallitsi maata vuosina 1861–1863.

Prinssi Rakoto oli virallisesti kuningas Radama I:n poika, vaikka hän oli syntynyt yli yhdeksän kuukautta tämän kuoleman jälkeen. Hänen äitinsä Ranavalona I vastusti eurooppalaisvaikutusta ja pyrki palauttamaan perinteiset arvot. Uudistusmielinen prinssi yritettiin saada valtaan Joseph-François Lambertin vuonna 1857 järjestämän epäonnistuneen vallankaappausyrityksen avulla. Prinssi Rakoto peri vallan äitinsä kuoltua vuonna 1861 ja otti kuninkaana nimen Radama II.

Radama II avasi maan ulkomaiselle vaikutukselle ja solmi ystävyyssopimukset Britannian ja Ranskan kanssa. Kristittyjen vainot lopetettiin ja lähetyssaarnaajat palasivat maahan. Kuninkaan länsimielisyys herätti laajaa tyytymättömyyttä ja johti vuonna 1863 vallankaappaukseen, jossa hänet tapettiin kuristamalla.

Radama II:n valtaistuimen peri hänen vaimonsa Rasoherina, jota seurasi toinen hänen vaimoistaan Ranavalona II. Jatkossa aatelisto valvoi hallitsijoiden toimia. Pääministeri Rainilaiarivony oli naimisissa kaikkien kolmen viimeisen kuningattaren kanssa.
Slovakian tasavallan hyökkäys Puolaan 1939

**Slovakian tasavallan hyökkäys Puolaan** tapahtui 1.–16. syyskuuta 1939 osana Saksan aloittamaa Puolan offensiivia. Slovakialaisia joukkoja komensi Slovakian tasavallan puolustusministeri kenraali Ferdinand Čatloš. Hyökkäyksen jälkeen Slovakia sai itselleen alueet, jotka se oli joutunut luovuttamaan Puolalle vuonna 1920. Hitler tarjosi Slovakialle suurempaa aluetta, mutta hänen tarjouksestaan kieltäydyttiin. Alueet palautettiin Puolalle vasta 20. toukokuuta 1945.

Sotaan osallistui 50 000 slovakkisotilasta ja Saksa saattoi varastoida Slovakian alueelle aseita ja polttoainetta. Slovakian hyvät tiet tarjosivat hyökkäysuran Puolan eteläosiin. Hyökkäystä suunniteltiin mitä salaisimmin 20.–21. heinäkuuta vuonna 1939 Saksan ja Slovakian viranomaisten tapaamisessa.
## Maavoimat
### Kalusto
*51&nbsp;306 sotilasta
*kolme Skoda OA vz. 27 panssariautoa
*18 Tatra OA vz. panssariautoa
*30 muuta panssariautoa
*30 Tc vz. 33 panssarivaunua
*27 LT vz. 34 kevyttä panssarivaunua
*52 LT vz. 35 kevyttä panssarivaunua
*10 LT vz. 38 kevyttä panssarivaunua
*7 LT vz. 40 kevyttä panssarivaunua

### Organisaatio
#### Slovenská Poľná Armáda ”Bernolák”
*1. jalkaväkidivisioona *Jánošik*
*2. jalkaväkidivisioona *Škultéty*
*3. jalkaväkidivisioona *Rázus*
*erillinen panssaroitu yksikkö *Kalinčak* - rykmentin vahvuinen alun alkaen III nopean toiminnan osasto *Havran*', joka 5. syyskuuta 1939, vahvistettiin ja nimettiin nopean toiminnan ryhmäksi *Kalinčak*, joka sai vahvistuksia 22. syyskuuta 1939
*erillinen moottoroitun pataljoona *Topol* 3. syyskuuta 1939
*4. erillinen tykistörykmentti
*51. erillinen tykistörykmentti
*panssarijuna ”Bernolák” (”Hrdlička”)
*viesti- ja tukiyksiköitä

## Ilmavoimat
*74 Avia B.534 -hävittäjää
*11 Avia B.534 -hävittäjää
*73 Letov S.328 -tiedustelukonetta
*15 Aero A.100 tai Ab.101 -tiedustelukonetta
*1 Bloch MB-200 -pommikone
*1 Fokker F.VII -pommikone
*1 Avia B-71 -pommikone

### Organisaatio
*3 hävittäjälaivuetta
*5 tiedustelu- ja pommituslaivuetta

## Tappiot
*3. syyskuuta 1939 Tatra OA vz.30 tuhoutui neljän panssariauton hyökkäyksessä. Tuhoutunutta panssariautoa kersantti Imrich Gase. Muut vetäytyivät.
*9. syyskuuta 1939 Avia B.534 No. 322, puolalaisen Stryjin kaupungin ilmatorjunnan alasampuma 37. hävittäjälentolaivue, kersantti William Gruń, pakkolaskeutuminen Olchowiecn kylään 25 kilometriä puolalaisten linjojen taakse. Neljä päivää myöhemmin puolalaiset tuhosivat koneen käsikranaatein
*9. syyskuuta 1939 alikersantti Viliam Jaloviar kuoli pakkolaskussa Presovin lähellä

## Voitot
*6. syyskuuta 1939 puolalainen Lublin R-XIIID ammuttu alas. Ohjaaja, alikersantti, Marian Piasecki, ja tähystäjä luutnantti Edward Porada, 56. tiedustelulentolaivue, kuolivat. Pudottajina 12. hävittäjälentolaivujeen Avia B.534, ohjaajana F. Hanovec. Presovin lähialue.
## Viitteet